# Andy Cole

### Wikipedia

Andy (Andrew Anthony) Cole (s. 15. lokakuuta 1971 Nottinghamissa) on englantilainen jalkapalloilija, joka pelaa kaudella 2005/2006 Manchester Cityssä. Colen vanhemmat ovat lähtöisin Jamaikalta.

Andy Cole on aikaisemmin urallaan pelannut Arsenalissa, Fulhamissa, Newcastle Unitedissa, Manchester Unitedissa ja Blackburn Roversissa. Vuonna 1995 hän siirtyi Newcastlesta Manchester Unitediin 7 miljoonalla punnalla, mikä tuohon aikaan oli suurin koskaan englantilaispelaajasta maksettu summa.

Valioliigan ensimmäisellä kaudella 1992/1993 Cole oli yksi Newcastlen avainpelaajia nostamassa seuraa Englannin terävimpään kärkeen. Seuraavalla kaudella hän voitti Valioliigan maalikuninkuuden 34 osumallaan. Siirryttyään Manchester Unitediin hän voitti Valioliigamestaruuden viisi kertaa, FA Cupin kahdesti ja Mestarien liigan vuonna 1999. Kaudella 2001/2002 hän voitti Liigacupin uuden seuransa Blackburnin paidassa. Heinäkuussa 2004 hän siirtyi Fulhamiin. Siirron taustalla olivat erimielisyydet Blackburn-manageri Graeme Sounessin kanssa. Kauden 2005/2006 alussa hän aloitti Manchester Cityssä kahden vuoden sopimuksella.

Vaikka Cole pelasi ensimmäisen ottelunsa Englannin maajoukkueessa jo vuonna 1995, ei hänelle ole maaotteluja kertynyt kuin 15 kappaletta. Jäätyään ulkopuolelle Englannin joukkueesta 2002 MM-kisoista, hän ilmoitti lopettavansa maajoukkueuransa. Maajoukkueessa Cole teki vain yhden maalin, MM-karsinassa Albaniaa vastaan maaliskuussa 2001.

Valioliigassa Cole on tehnyt 181 maalia, mikä on Alan Shearerin 251 osuman jälkeen toiseksi eniten.

## [muokkaa] Saavutuksia

- Valioliigan mestaruus: 1996, 1997, 1999, 2000, 2001
- FA Cup: 1996, 1999
- Mestarien liigan voitto: 1999¨
- Intercontinental Cup: 1999¨
- Charity Shield: 1996, 1997
- Liigacup: 2002
- 1. divisioonan mestaruus: 1993
- PFA Young Player of the Year: 1994

Haettu osoitteesta http://fi.wikipedia.org../../../a/n/d/Andy_Cole_7e31.html

Luokka: Englantilaiset jalkapalloilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- 日本語
- Norsk (bokmål)
- 中文